Downloaded from YTS.MX
TÄMÄ ELOKUVA SISÄLTÄÄ YKSITYISKOHTAISIA KUVAUKSIA -
Official YIFY movies site: YTS.MX
ALAIKÄISIIN KOHDISTUVASTA SEKSUAALISESTA HYVÄKSIKÄYTÖSTÄ,
MIKÄ SAATTAA JÄRKYTTÄÄ JOITAKUITA.
Jos Ghislainen osallisuuden voisi minimoida,
se olisi kiva, koska ei ole mitään… Se on epäreilua.
2009 NEW YORK DAILY NEWSIN HAASTATTELU
Hän ei ole osallinen. Ghislaine ei osallistunut tähän mitenkään.
Siinä ei ollut mitään perää,
että hän olisi parittanut naisia. Koko juttu on naurettava.
Olen valmis ottamaan syyt niskoilleni tästä tilanteesta.
Hän on jo hauras.
Hänen vetämisensä tähän vain, koska hän on tunnettu,
on epäreilua ja loukkaa hänen kunniaansa.
Se on hevonpaskaa.
16. ELOKUUTA 2019
Ghislaine Maxwellin olinpaikkaa on spekuloitu päiviä.
Jeffrey Epsteinin kuoleman jälkeen -
väistämätön kysymys oli: "Milloin Ghislaine pidätetään?"
Maxwellia on syytetty tyttöjen värväämisestä -
Epsteinin ja muiden miesten seksiorjiksi.
Salaliittolaisuuden lisäksi häntäkin syytetään hyväksikäyttäjäksi.
Kaikki hänet tunteneet miettivät: "Missä Ghislaine on?"
FBI:n uuden tutkinnan kohteena oleva Maxwell on piilossa.
Maxwellilla on useita kansalaisuuksia.
Hän voi paeta maahan, jossa emme voi enää syyttää häntä.
Epsteinin kuolemasta on lähes puoli vuotta,
eikä Maxwellia ole vieläkään löydetty.
Ajattelin, että hänen on syytä pysyä piilossa,
koska täällä hänet tuhotaan.
Maxwell piileskeli yleisöltä, medialta ja viranomaisilta.
Hän toivoi kaikkien unohtavan sen. Se ei selvästikään toiminut.
11 KUUKAUTTA EPSTEININ KUOLEMAN JÄLKEEN 2.7.2020
Viranomaiset ovat etsineet Maxwellia.
Hän löytyi tänään kello 8.30 New Hampshiresta.
Se oli hyökkäys. Hän juoksi toiseen huoneeseen.
He huomasivat, että hän yritti salata sijaintinsa -
käärimällä puhelimensa folioon. Hän ei selvästi halunnut tulla löydetyksi.
Julkistamme syytteet Ghislaine Maxwellia vastaan -
Jeffrey Epsteinin auttamisesta -
useiden alaikäisten tyttöjen seksuaalisessa hyväksikäytössä.
Uskon vakaasti, ettei hän uskonut tekevänsä mitään väärää.
Kysymys kuuluu, oliko se kohtaloa? Olisiko niin tapahtunut kuitenkin?
Vai olisiko hän voinut valita toisinkin?
Jos hänet tuomitaan, 58-vuotias Maxwell voi saada 35 vuoden vankeustuomion.
Nyt, kun Ghislaine on pidätetty,
tärkeämpi kysymys on se,
tulevatko valta ja raha taas oikeuden toteutumisen tielle,
kuten on käynyt monta kertaa tässä kieroutuneessa tarinassa?
Olen Maxwellin ja Epsteinin hyväksikäytön selviytyjä.
Minä todistan Ghislainen tulevassa oikeudenkäynnissä.
Tapasin Maxwellin ja Epsteinin 16-vuotiaana siskoni Marian kautta.
Maxwell ja Epstein hyväksikäyttivät meitä eri aikoina 90-luvulla.
Ilmoitimme siitä viranomaisille, mutta asialle ei tehty mitään.
Siskoni kertoi siitä FBI:lle vuonna 1996.
Me molemmat puhuimme toimittajille vuonna 2002.
Puhuimme FBI:lle uudelleen vuonna 2006, mutta siltikään mitään ei tehty.
Ja vuonna 2019 olin tosi toiveikas, että heidät saataisiin vastuuseen.
Fox News sai tietää, että liittovaltion syyttäjät syyttävät -
miljardööri Jeffrey Epsteiniä seksikaupasta.
Epsteinin syytteessä on kaksi kohtaa.
Ensimmäinen on seksikauppasalaliitto -
ja toinen alaikäisten tyttöjen paritus.
Toivoimme vihdoin saavamme oikeutta,
mutta mieheni herätti minut aikaisin kertoen, mitä oli tapahtunut.
Voin pahoin.
Aloitamme tuoreimmilla uutisilla.
Lähteidemme mukaan -
parituksesta syytetty Jeffrey Epstein on tehnyt itsemurhan.
Epsteinin syyttäjät raivoavat siitä, ettei hän joudu tuomiolle -
heidän joutuessaan elämään arpiensa kanssa.
Oli kesä 2020,
ja Epstein oli kuollut jo jokin aika sitten.
Heräsin varhain syntymäpäiväni aamuna soittoon,
jota en odottanut. Sigrid soitti minulle.
Sigrid McCawley ja David Boies ovat asianajajiani.
Olen hakenut oikeutta heidän kanssaan vuosia -
Epsteiniä ja Maxwellia vastaan.
Kun vastasin, Sigrid kertoi, että Maxwell oli pidätetty -
ja että olin yksi naisista, jotka olivat mukana syytekirjelmässä.
Olen työskennellyt Epsteinin ja Maxwellin uhrien kanssa -
noin seitsemän vuotta.
Annien tarinassa on uskomatonta se,
että hän alkoi kertoa sitä vuosikymmeniä sitten,
ja nyt viimein Ghislaine Maxwellia syytetään niistä rikoksista.
Maxwellin ja Epsteinin seksikauppa -
on hyvä esimerkki siitä,
miten hitaasti yhteiskunta ja oikeuslaitos toimivat.
Tämä on vihdoin tilaisuus saada oikeutta selviytyjille.
Ghislainea vastaan nostetussa syytteessä on kolme uhria, kaikki alaikäisiä.
Kaksi ei kerro nimeään, ja yksi on Annie Farmer.
Päätin käyttää nimeäni oikeudenkäynnissä,
koska olin jo yrittänyt saada huomiota tapauksen tapahtumille.
Korostin vain syytettä…
David ja Sigrid auttavat ymmärtämään, mitä on tulossa ja kertomaan tarinani.
Syytteestä käy selville,
että tässä on paljon hänen tarinalleen kriittisiä asioita.
Minua kiinnosti keskittyminen groomaukseen.
Se oli niin iso osa sitä, mitä hän koki ja miten hänet houkuteltiin tähän.
Annie esiintyy uskomattoman hyvin.
Hän on psykologian tohtori.
Ja hänen tarinansa myös on johdonmukainen vuosien ajalta.
Odotan heidän menevän yksityiskohtiin siitä,
mitä hänelle tapahtui. Sitä varmaan ruoditaan paljon.
Uskon, että niiden häijyjen juristien ristikuulusteltavana oleminen on rankkaa.
Hän on ihanan vahva ja selkeä nuori nainen,
muttei kokenut todistaja.
Meidän pitää varmistaa, että hän tietää,
millaisia kysymyksiä Maxwellin asianajajat kyselevät.
Oikeudenkäynnin odottaminen on rankkaa,
koska toisaalta pelkään todistamista -
ja toisaalta olen valmis sulkemaan tämän luvun ja jatkamaan elämääni.
Joo. Siskosi on hermona.
Olen taistellut saadakseni oikeutta yli 65:lle Ghislaine Maxwellin -
ja Jeffrey Epsteinin uhrille yli 13 vuotta.
Edustan yhtä kolmesta uhrista, joka kutsutaan todistamaan.
Asiakkaani esiintyy salanimellä Kate,
koska tämä tapaus on saanut kansainvälistä huomiota,
ja hänellä on nuori tytär. Hän haluaa suojella tätä.
Hän haluaa suojella yksityisyyttään.
Hänen mielestään on tärkeää saada Ghislaine Maxwell oikeuden eteen,
Yhdyn häneen.
Kerättyämme yli sata laatikollista materiaalia -
tämä on vain pieni murto-osa -
Ghislaine Maxwellin sijaintia koskevista tiedoista tiettyinä aikoina.
Valokuvia, todistajanlausuntoja, poliisiraportteja, aikajanoja,
uhreja yhdistäviä tekijöitä.
Kaikki todisteet,
jotka osoittivat vuorovaikutusta uhrien ja Ghislaine Maxwellin välillä.
Samat todisteet, jotka valamiehistö näkee Ghislaine Maxwellin oikeudenkäynnissä.
Paras arvioni kaiken perusteella on,
että Jeffrey Epsteinillä oli yli 500 uhria.
Jeffrey Epstein taitaa kiistämättä olla -
kaikkien aikojen seksirikollinen.
Mutta ilman Ghislainen apua -
hän ei olisi voinut toimia niin ja hyväksikäyttää niin monia.
Ghislaine ruokki hirviötä. Hirviö sellaisen on oltavakin.
Jeffrey Epstein ahdisteli satoja tyttöjä -
Ghislainen tapaamisesta pidätykseensä asti.
Silti ainoa oikeudenkäynti,
joka liittyy seksikauppaan, käydään Ghislainea vastaan.
Juristitoverini Brittany Henderson, David Boies, Sigrid McCawley -
ja minä olemme työskennelleet vuosia tämän palapelin kokoamiseksi.
Vaikka edustammekin eri asiakkaita,
olemme yhtä rintamaa ja autamme syyttäjiä varmistamaan,
että jutulla olisi vahva perusta.
Neljä seksikauppasyytettä.
Nyt on paljon tehtävää. Uhrit ja todistajat ovat valmiita.
Ovat aina olleet.
Syyttäjän vahvimmat argumentit tulevat näiden naisten suusta.
Suurin haaste on se, että Ghislaine Maxwell -
on erittäin tehokas ja luonteva esiintyjä.
Hän on hyvin koulutettu -
ja luo itsestään hienostuneen kuvan. Se luo turvallisuuden tunteen,
koska ihmiset luulevat, ettei kukaan hänen asemassaan -
tietenkään voi olla hyväksikäyttäjä.
Tapasin Ghislainen marraskuussa 1989.
Hän vieraili silloin Lontoosta.
Menin yökerhoon ja illalliselle ystävien kanssa,
jotka olivat olleet Oxfordissa Ghislainen kanssa.
Hän oli kaikkien bileiden keskipiste ja tunsi kaikki.
Hän oli erittäin suosittu ja pirteä persoona.
Muistan, että Ghislaine kertoi hauskoja ja tuhmia vitsejä.
Sinä iltana menin kotiin ja kirjoitin päiväkirjaani:
"Tapasin Ghislaine Maxwellin, jolla on hervoton huumorintaju.
Hän on hauskaa seuraa -
ja tosi terävä tyyppi. Toivottavasti tapaan hänet uudelleen."
Tapasin Ghislainen New Yorkissa, ja meillä oli paljon yhteisiä ystäviä.
Pari tuttua oli tapaillut häntä.
Hän oli yhdistävä tekijä.
Hän oli seurallinen, melko hohdokas, hieman rivo ja aika villi.
Kiehtovammaksi asian teki se, että hänen isänsä oli -
melko pahamaineinen bisnesmies Robert Maxwell.
Kapteeni, ota tämä pussi sihteeriltäni.
Robert Maxwell oli elämää suurempi hahmo.
Pahamaineinen mediamoguli,
keplottelija,
ja hänellä oli valtava ego. Hän oli eräänlainen menestynyt lurjus.
Ghislainen isä raivasi hänelle tien.
Siksi hän pystyi olemaan New Yorkin seurapiirien keskipisteessä.
Hän oli kuin säkenöivä debytantti.
Alakuvassa olimme Los Angelesissa.
Olen tässä parikymppinen.
Pidimme silloin paljon hauskaa.
Hän oli todellakin flirttaileva.
Hän oikein huokui salaperäisyyttä.
Koskaan ei tiennyt, mistä trooppisesta paikasta -
hän oli juuri lentänyt. Hän oli kuin Bond-hahmo.
Hän ei viipynyt pitkään yhdessä paikassa.
Hänen ei tarvinnut olla pyrkyri, koska hän oli jo huipulla isänsä takia.
Hän tunsi kaikki.
Nämä ihmiset olivat maiden johtajia kuuluisia muusikoita, tai…
Hän tunsi yhteiskunnan kerman,
joka maailmaa hallitsee.
Oliko hänellä tilannetajua? Ehdottomasti.
Hän tiesi tarkalleen, keitä paikalla olisi.
Hän otti etukäteen selvää.
Hän tiesi kaiken heistä ja keneen hän uhraisi aikaansa.
Jos hän olisi hai, hän olisi valkohai.
Hän ei ole koskaan ollut herkkä muiden tunteille.
Hänellä ei ollut rajoja.
Hän oli avoimesti seksuaalinen,
mutta ennemminkin järjestäjänä ja opettajana.
Muistan yhdet juhlat.
Ghislaine, jota en ollut nähnyt hetkeen, ilmestyi tyhjästä,
tarttui käteeni -
ja ehdotti yhtäkkiä, että hän opettaisi minulle suuseksiä.
Olin aivan sanaton.
Hän rohkaisi tyttöjä flirttailemaan bileissä olevien miesten kanssa -
ja tekemään muutakin, kuten menemään sänkyyn näiden kanssa.
Tapasin Ghislainen ensi kertaa Headington Hill Hallissa,
Maxwellien kotitalossa.
Olin vaikuttunut siitä, miten kaunis hän oli.
Hän oli ihastuttava.
Olin siellä illallisjuhlissa -
enkä muista kenenkään muun heidän perheestään olleen siellä.
Ghislaine oli silloin 29-vuotias. Suurin osa vieraista oli samanikäisiä -
tai vähän vanhempia.
Söimme hienon aterian. Naurua oli paljon. Sitten Ghislaine nousi ja katosi.
Hän palasi mukanaan kourallinen huiveja ja pyysi kaikkien huomion.
Sitten hän kuvaili leikin.
Miesten silmät sidottaisiin huiveilla.
Sitten naiset riisuutuisivat yläosattomiksi -
ja kävelisivät miesten edessä. Miehet hyväilisivät heidän rintojaan -
ja yrittäisivät tunnistaa, kenelle rinnat kuuluvat -
suhteessa huoneen muihin naisiin.
Se oli minulle äärimmäinen painajainen.
Muistan olleeni todella järkyttynyt.
Aloin heti suunnitella pakoani.
Se on vainonnut minua siitä asti.
Naisilla ei ollut valtaa,
ja nainen kehotti miehiä käymään käsiksi näihin naisiin.
Ghislaine Maxwell varttui seksismin parissa.
Hänen isänsä uskoi, että naiset olivat olemassa miesten nautinnon takia.
Hän piti naisia esineinä.
Tapasin Robert Maxwellin ensi kertaa isäni luona.
Muistan huomanneeni, miten Robertin vaimo Betty oli kuin harmaa hiiri.
Tämä tuskin sanoi sanaakaan. Maxwell alkoi flirttailla äitini kanssa -
ja sitten minun kanssani. Hän teki niin paljon.
Hän kohteli vaimoaan huonosti. Hän oli uskoton vaimolleen.
Se, että Ghislainen äiti pysyi hänen isänsä kanssa,
vaikka Robertilla olikin useita suhteita,
luultavasti vaikutti Ghislaineen.
Hän varmaan ajatteli, että se oli normaalia.
Mutta silti hän oli äärimmäisen kiintynyt isäänsä.
Ghislaine jumaloi isäänsä -
ja päinvastoin.
Robert Maxwell kulki Ghislaine ikään kuin maskottinaan.
Heillä oli outo suhde,
koska se oli ennemminkin miehen ja hänen rakastajansa suhde.
En tarkoita fyysisesti, mutta hän oli ylpeä Ghislainen muodoista -
ja siitä, että tämä oli viehättävä ja hohdokas.
Robert tykkäsi pidellä Ghislainea kädestä.
Hän oli epäterveellä tavalla Ghislainen tuki ja turva.
5. MARRASKUUTA 1991
Mirror Group Newspapersin hallitus ilmoittaa syvästi surren,
että Mirror Group Newspapersin ja Maxwell Communication Corporationin -
puheenjohtaja Robert Maxwell on kadonnut merellä.
Maxwell nähtiin viimeksi ennen aamua Kanariansaarilla Atlantilla.
Tunteja myöhemmin ruumis löydettiin.
Hänen kuolemansa oli iso uutinen.
Ja se oli iso mysteeri.
Oliko hänet murhattu? Oliko hän vain pudonnut jahdistaan?
Isän kuolema vaikutti murtaneen Ghislainen aivan täysin.
Haluan käyttää tämän tilaisuuden -
kiittääkseni kaikkia satoja ihmisiä,
jotka tukivat meitä viestein -
tänä hyvin surullisena hetkenä.
Ilman Robertia hän oli kuin joku,
joka oli heitetty mereen ilman pelastusrengasta.
Robertin kuolinuutisen jälkeen paljastui,
että hän oli ryöstänyt työntekijöidensä eläkerahat.
Skandaali oli niin iso, ettei Ghislaine olisi voinut jatkaa Lontoossa asumista.
Hänen todellakin piti muuttaa pois.
Muistan, kun kävin hänen luonaan Upper East Sidessa.
Hän oli yhtäkkiä rahaton.
Robert Maxwell oli jättänyt perheensä pulaan.
Näytti siltä kuin hän olisi urheasti yrittänyt kestää -
rakkaan isänsä salaperäisen kuoleman tuomat haasteet.
Olen hyvin surullinen siitä, että isäni poissa,
mutten tunne olevani mitenkään vähäisempi kuin ennen.
Tulevaisuus on tulevaisuus. Pitää vain tehdä, mitä voi.
Jos jotain toivon, haluan tehdä jotain positiivista elämälläni.
Niinpä hän alkoi etsiä -
korvaajaa Robert Maxwellille.
Mahtipontinen mies, joka oli myös hyvin rikas -
ja jolla oli hänen isänsä piirteitä, oli Jeffrey Epstein.
Ghislaine Maxwell joutuu syytteeseen lasten seksikaupasta.
Uusi syyte lisää neljännen uhrin.
Häntä syytetään 14-vuotiaan tytön seksikaupasta 2000-luvun alussa.
Maxwellilla oli jo ennestään kuusi syytettä liittyen -
Epsteinin väitettyyn seksikauppaverkostoon.
Tuomio voi olla käytännössä elinkautinen, jos hänet tuomitaan raskaimman mukaan.
Uusin uhri, joka on lisätty rikossyytteeseen kertoo,
miten Maxwell sai hänet värväämään muitakin mukaan -
tähän seksikauppahankkeeseen.
Se nostaa syytteen uudelle tasolle.
Totuus on tarua ihmeellisempää.
Ihmisten on vaikea ymmärtää tapahtuneen seksikaupan laajuutta.
Se tuntuu monista luonnottomalta.
Siksi väki on kiinnostunut tapauksesta.
Kuulemisen jälkeen Ghislaine nousi asianajajiensa ympäröimänä,
ja näin hänen katsovan siskoaan, joka odotti lehterillä.
Hän napautti silmäänsä ja heilutti tälle.
Se oli ensimmäinen kerta, kun Ghislainen sukulainen -
tuli oikeuteen tukemaan häntä.
Ghislaine on hyvin vaikeassa tilanteessa,
jota emme toivoisi vihollisimmillekaan.
En ole koskaan nähnyt vastaavaa, miten häntä kohdellaan.
Epstein sen aiheutti.
Kun kuulin Jeffrey Epsteinistä ensimmäisen kerran,
Ghislaine kutsui minut juhliin, jotka hän järjesti äidilleen New Yorkissa.
Hän kertoi, että juhlat pidetään hänen tapailemansa Jeffrey Epsteinin luona.
Kun tapasin Jeffrey Epsteinin,
luulin hänen olevan menestyvä varainhoitaja,
jolle kaikki oli vain pudonnut syliin.
Ghislaine kertoi tarinaa,
ettei Jeffreyn asiakkaaksi päässyt -
alle miljardin sijoitussummalla.
Se oli osa Ghislainen tapaileman miehen hohtoa.
Muistan ajatelleeni: "Hän on selvästi lahjakas, menestyvä,
hyvin pukeutunut ja komea,
mutta hän ei juuri nähnyt vaivaa juhlien isäntänä."
Heidän välillään oli outo kahtiajako.
Ghislaine säntäili ympäriinsä tehden kaikkien olon mukavaksi -
hakien juomia, mitä vain.
Ghislaine organisoi tarjoilijoita, jotka toivat välipaloja ja niin edelleen.
Onko sinulla juomaa?
Hän osasi olla emäntä vanhanaikaisella tavalla.
Epsteinin kaltainen, joka oli pitkälti nousukas,
koki vetoa siihen,
koska hän kai piti Ghislainea yläluokkaisena,
Oxfordin käyneenä, merkkivaatteissa kulkevana naisena,
jolla on paljon tunnettuja ystäviä.
Yhtäkkiä heidät nähtiin yhdessä kaikenlaisissa tyylikkäissä -
ja kalliissa juhlissa ilmeisesti parina.
Ghislaine vaikutti rakastuneen häneen.
Ghislaine oli aika koskettelevainen. Hän kosketti kyynärpäätä tai olkapäätä.
He vaikuttivat läheisiltä.
Ghislaine ei muusta puhunutkaan kuin Jeffreystä.
Ghislainesta välittyi kuva, että hän oli uskollinen Jeffreylle.
Tapasin Ghislaine Maxwellin syksyllä 1994,
kun olin viimeistä vuotta muotikorkeakoulussa.
Olin silloin 21-vuotias.
Työskentelin Henri Bendelissä. Eräänä päivänä, kun olin töissä,
Ghislaine tuli kauppaan.
Kun hän kertoi nimensä,
muistan, etten keksinyt, miten se kirjoitetaan.
Sanoin: "Kuulostaa ihan bensalta (gasoline) ranskaksi."
Hän nauroi ja sanoi:
"Poikaystäväni mielestä olen kuin bensiini.
Hän on tulitikku ja minä bensa."
Sitten me nauroimme.
Autoin häntä shoppailemaan.
Hän valitsi tavaroita, ja me jatkoimme keskustelua.
Hänelle oli helppo puhua.
Tunsin saaneeni Ghislainesta ystävän, johon voisin luottaa.
Tunsin oloni turvalliseksi. Kun sitten saimme kaupan päätökseen,
hän kertoi haluavansa minun toimittavan paketit sinä iltana -
läheiseen hotelliin.
Kun saavuin, portinvartija vei minut baariin,
jossa tapasin Ghislainen ja Jeffrey Epsteinin.
Jos pidin Ghislainea innostavana, Jeffrey oli ihan tulessa.
He selittivät minulle, että asunnossa tehtiin remonttia,
ja he kysyivät, toisinko paketit heidän huoneeseensa.
Menimme huoneeseen -
ja keskustelimme normaalisti.
Yhdessä vaiheessa Jeffrey nousi -
ja meni vessaan. Ghislaine seurasi häntä.
Jeffrey ja Ghislaine tulivat kylpytakkeihin pukeutuneina.
Suurimmaksi osaksi se oli melko hilpeää,
kunnes ei enää ollut.
Tunnelma muuttui hetkessä.
He alkoivat puhua miesten ja naisten välisistä suhteista -
ja suudella toisiaan edessäni.
Kun Ghislaine ja Jeffrey alkoivat olla yhä intiimimpiä,
istuin heitä vastapäätä katsellen.
Olin sokissa. Olin täysin yllättynyt.
Luulin olevani siellä työasioissa -
enkä osannut reagoida siihen.
Ghislaine kannusti minua liittymään mukaan.
Hän alkoi ohjeistaa minua ikään kuin isosiskona siitä,
mistä Jeffrey piti ja miten hän tätä tyydytti.
Hälytyskellot soivat päässäni.
Ghislaine vaati, että osallistuisin.
Minä pelkäsin,
että se muuttuisi ehkä ahdisteluksi.
Siksi se sitten muuttuikin.
Olin selvästi kauhuissani enkä halunnut osallistua.
Heti, kun pystyin, peräännyin.
Muistutin Ghislainea, että poikaystäväni oli tulossa viikonloppuna.
Niin minä lähdin siitä hotellihuoneesta sinä iltana.
Tapasimme juoruta Jeffreystä ja Ghislainesta -
yrittäen ymmärtää heidän hieman outoa suhdettaan.
Se oli outo sekoitus ominaisuuksia.
Se ei ollut normaali suhde,
mutta selvästi sellainen, mitä Ghislaine tarvitsi.
Hän ei tuntenut oloaan turvalliseksi ilman rahaa.
Jeffrey oli hyvä saalis hänelle taloudellisesti.
Heistä tuli oudon riippuvaisia toisistaan.
Mitä Jeffrey Epsteiniin tulee -
jokin hänessä löyhkäsi paheilta.
Emme itsekään olleet pyhimyksiä.
Teimme asioita, joita ei olisi pitänyt tehdä.
Mutta hänessä oli jotain hyvin negatiivista,
mitä ei monellakaan tapaamistani ihmisistä ole ollut.
Hän oli aika vähättelevä Ghislainea kohtaan ajoittain.
Koko juttua verhosi pimeys.
Hassua oli se, että Jeffreyllä oli Ghislainen ansiosta -
pääsy seurapiireihin, joihin sitä ei muuten olisi ollut,
kuten kuninkaallisiin.
Yhteys kuninkaallisiin juontaa juurensa -
Robert Maxwelliin, joka tunsi Englannin kuningattaren.
Ghislaine tapasi prinssi Andrew'n Oxfordissa.
Ja hänen isänsä liikesuhteiden takia -
hän oli jo tekemisissä kuninkaallisten kanssa.
Joskus 90-luvun lopulla -
Ghislaine sanoi: "Vanha ystäväni Andrew on kaupungissa. Tuletko syömään?"
Sanoin: "Mielelläni. Kiitos."
Muistan, että prinssi Andrew oli kyllästynyt koko juttuun.
Epsteinin ja prinssi Andrew'n välillä oli melkein kilpailua siitä,
kumpi vaikuttaisi ylimielisemmältä ja tylsistyneemmältä siihen iltaan.
Muistan Andrew'n piristyneen hieman,
kun nuorempi nainen istui ja puhui hänen kanssaan.
Muuten häntä ei kiinnostanut mikään tai kukaan muu.
Se oli aika epätervettä.
Aloin kuulla sellaista tarinaa,
että ilmeisesti Jeffrey Epstein tykkää nuoremmista naisista -
ja että hän tykkää koulutytöistä -
ja että Ghislaine esittelee hänet tytöille,
koska se on hänen juttunsa.
Ja ihmiset spekuloivat, että Ghislaine vietti -
aikaa yksityisen tyttökoulun -
viimeisen vuoden opiskelijoiden kanssa Upper East Sidessa -
ja että hän esitteli näitä tyttöjä Jeffreylle.
Se vaikutti tosi oudolta.
Miksi Ghislaine tapailisi miestä, joka piti nuoremmista naisista?
Tuntemani tytöt sanoivat saaneensa kutsun teelle,
eivätkä he aina halunneet sanoa sen enempää.
Silloin minusta alkoi tuntua,
että jotain outoa oli meneillään.
Jälkikäteen vaikuttaa kamalalta ajatella,
että kuulimme tästä, muttemme olleet raivoissamme.
Mutta totta puhuen se vaikutti vain flirttailulta.
Mutta mitä hittoa ajattelin? Mitä me kaikki ajattelimme?
Vuonna 1997 Ghislaine otti yhteyttä ja pyysi tapaamaan asunnollaan.
Hän aloitti itsevarmasti sanoen: "Muutan elämäsi.
Annan sinulle paljon rahaa, ja tulet tapaamaan kaikki."
Sitten hän pyysi auttamaan kirjansa kirjoittamisessa.
Hän sanoi: "Haluan sinun asuvan kanssani vuoden,
jotta voit oppia minusta kaiken."
Hän katseli ulos ikkunasta dramaattisesti.
Hän sanoi: "Sinun pitää kirjoittaa tämä kirja minulle,
koska haluan Jeffreyn naivan minut.
Jeffreyn pitää nähdä minut mairittelevammassa valossa.
Uskon, että tämän kirjan avulla se onnistuu."
Sitten hän alkoi kertoa,
että Jeffrey on diagnosoitu maailman parhaiden lääkärien toimesta -
ja että hän tarvitsee kolme orgasmia päivässä.
Siinä vaiheessa mietin:
"Olenko minä huumeissa vai hän? Mitä tapahtuu?"
Mietin myös:
"Mihin lukuun hän haluaa sen laittaa. Onko hän tosissaan?"
Sitten hän sanoi tuovansa Jeffreylle kolme tyttöä päivässä.
Sitten hän sanoi jotain, jonka luuli selittävän koko jutun:
"En saa tyydytettyä hänen tarpeitaan.
Ajelen ympäriinsä etsien tyttöä, joka näyttää Jeffreyn tyypiltä.
Sitten teen sopimuksen -
ja kysyn, haluavatko he hieroa Jeffreytä, jos saavat pari sataa."
Kysyin: "Keitä nämä tytöt ovat? Kenestä puhut?"
Hän sanoi… Ja tämä on paljastus.
Hän sanoi: "Pelkkiä nollia. He ovat roskaa."
Se kertoo kaiken.
Se kertoo kaiken siitä, miten hän osastoi ihmisiä.
Hän ei edes tunnusta heitä ihmisiksi.
En tietenkään tiennyt, että puhumme lapsista.
Muutoin olisin soittanut poliisille.
Uskon, että seurapiiriläiset suojelevat omiaan.
Jos jollakulla on salaisuuksia, joista ei pitäisi puhua,
he ovat yleensä hiljaa.
TUTKINTAVANKILA
Ghislaine Maxwell on ollut vangittuna pidätyksestään asti.
Kun hän odottaa tuomiotaan, mietimme,
laulaako tämä puuttuva palapelin pala kuin lintu vai onko hän hiljaa.
Joidenkin mukaan Ghislainella voi olla -
"muuta törkyä" muista voimakkaista miehistä.
Mitä sanot?
Ei epäilystäkään. Maxwell tietää, minne moni ruumis on haudattu.
Jos olisin osallistunut heidän seksikauppaansa,
en nukkuisi hyvin tänään.
Nyt hän on pyramidin huipulla,
ja jos hän ei tee sopimusta,
hän joutuu ehkä loppuelämäkseen vankilaan.
Vaikka se ei ole houkuttelevaa, todellisuus on kohdattava joskus.
Tulee vielä aika, ellei niin ole jo tapahtunut,
ja olisin yllättänyt, jos ei ole, että syyttäjä tarjoaa hänelle sopimusta.
Se koostuu monen vuoden vankeudesta.
En tiedä, mikä Ghislaine Maxwellin kipukynnys on -
ja yrittääkö hän onneaan oikeudessa. Mutta jos se on hänelle siedettävää -
ja vähemmän kuin mitä hän saisi hävitessään oikeudenkäynnin,
luultavasti Ghislaine hyväksyy sopimuksen.
Häntä vastaan todistavien uhrien uskottavuus on nimittäin hyvin korkea.
Tiesin Epsteinista ja Maxwellista,
koska siskoni Maria työskenteli Epsteinille.
Hän kuvaili Epsteiniä hyvin anteliaaksi taiteiden suojelijaksi -
ja henkilöksi, joka halusi tukea ihmisiä, jotka tavoittelivat korkeakoulutusta.
Epsteinin mielestä minulle olisi hyödyllistä tehdä jotain sellaista,
mikä saa yliopistohakemukseni erottumaan.
Hän puhui ulkomaanmatkasta.
Hän sanoi auttavansa minua taloudellisesti sen matkan kanssa.
Olin innoissani siitä mahdollisuudesta.
Niinpä minulle järjestettiin lento New Mexicoon tapaamaan -
Epsteiniä ja Maxwellia Epsteinin tilalla.
He olivat molemmat lämpimiä ja innoissaan siitä, että tulin.
He alkoivat heti esitellä kiinteistöä.
Se oli todella vaikuttava, ja minusta tuntui heti -
kuin olisin tullut tempaistuksi heidän maailmaansa.
Mutta tajusin pian,
että olin ainoa, joka oli tilalla heidän kanssaan.
Yritin vakuuttaa itselleni, että se oli normaalia -
ja että se olisi silti hyvä kokemus.
He veivät minut western-kauppaan, jossa minun piti valita cowboy-saappaat.
He yrittivät saada minut tuntemaan itseni erityiseksi.
Mutta kun palasimme ostoksilta, oli myös hyvin epämukavia hetkiä.
Yksi oli se, kun Maxwell sanoi, että minun on tärkeää oppia -
hieromaan Epsteinin jalkoja.
Hän otti yhden jalan, käski minun ottaa toisen -
ja näytti, miten hieroa niitä.
En halunnut tehdä sitä,
mutta vaikutti siltä, että sitä odotettiin.
Maxwell puhui aika paljon hieronnasta ylipäätään.
Hän sanoi, että hieroisi minua mielellään.
Lopulta suostuin siihen.
Niinpä hän asetti hierontapöydän makuuhuoneeseeni -
ja pyysi minua riisumaan ja makaamaan pöydälle.
Kun olin selälläni ja hän veti pyyhkeen pois,
hän kosketti rintojani. Tunsin oloni epämukavaksi -
ja halusin vain päästä pois siltä hierontapöydältä.
Seuraavana aamuna Epstein tuli makuuhuoneeseen -
ja sanoi haluavansa halata minua. Hän nousi sänkyyni -
ja piteli minua takaa.
Se oli tilanne, jonka tiesin sisimmässäni olevan väärin.
Se oli pelottavaa,
koska tajusin olevani hyvin eristyksissä. En tiennyt, mitä muuta voisi tapahtua.
Halusin vain päästä pois mahdollisimman pian.
Tämä tapaus tietenkin vaikutti minuun.
Siitä on yli 25 vuotta. Miten asiat olisivatkaan voineet olla toisin,
jos joku olisi kuunnellut, kun siskoni teki ilmoituksen heistä.
Tämä on uhrikansio. Haluan…
Aloin työskennellä Epstein-selviytyjien kanssa vuonna 2007.
FBI ohjasi minulle kaksi selviytyjää.
Sitten sain tilaisuuden tutustua alueen asianajajiin,
jotka ohjasivat minulle lisää uhreja.
Olen hoitanut Ghislainen manipuloimia selviytyjiä.
Nyt, kun oikeudenkäynti on vain kuukausien päässä,
olen huolissani siitä, miten merkittäviä laukaisevat tekijät ovat selviytyjille.
Kun Jeffrey Epstein pidätettiin taas vuonna 2019,
monet selviytyjistä palasivat terapiaan,
koska monet heidän muistonsa kumpusivat pintaan.
Moni koki traumaattisia reaktioita ja takaumia,
ja se toi takaisin Jeffreyn ja Ghislainen aiheuttaman kärsimyksen.
Ghislaine Maxwellin nimen kuuleminen uutisissa voi aktivoida muistoja.
Nämä laukaisevat tekijät voivat nostaa kaikki nämä oireet esiin.
Kun jotakuta on käytetty hyväksi, ei ole väliä, miten kauan siitä on.
Se ei unohdu koskaan.
Hotellihuoneen tapahtumien jälkeen -
halusin unohtaa Ghislaine Maxwellin ja Jeffrey Epsteinin.
Niinpä menin töihin toiseen huippukauppaan Manhattanilla.
En ollut ollut siellä kauaa, kun Ghislaine Maxwell tuli sinne.
Kysyin häneltä: "Miten löysit minut?"
Hän sanoi, että jotkut kollegani olivat kertoneet -
minun vaihtaneen työpaikkaa. Hän pyrki jälleen olemaan ystäväni.
Aloimme taas puhua, ja hän alkoi kutsua minua ulos vapaa-ajallani.
Yritin torjua hänen ehdotuksensa.
Yritin keksiä tekosyitä, miksi en voinut tehdä jotain.
Mutta hän tunsi kaikki muotialalla,
ja minä ymmärsin, miten tärkeää oli -
tulevaisuuteni kannalta, etten suututa heitä.
Yhtenä hetkenä olin Ghislainen bestis ja seuraavana pahin vihollinen.
Hän sai minut kyseenalaistamaan itseni,
jotta hän ja Jeffrey voisivat käyttää minua tarkoituksiinsa.
Mutta tiesin, että se, mitä välillämme tapahtui, ei ollut oikein.
Aina, kun yritin etääntyä heistä, he löysivät minut.
Vaihdoin puhelinnumeroita ja sijainteja.
En päässyt heitä pakoon mitenkään.
Se oli siis pelottavaa,
ja heillä oli yhteyksiä maailman voimakkaimpiin ihmisiin.
Tiesin, että jos kertoisin kenellekään, henkeni olisi vaarassa.
Vainoamiseni oli varmasti peliä Ghislainelle ja Jeffreylle.
Kolmen vuoden häirinnän jälkeen -
Ghislaine ja Jeffrey lopettivat vainoamiseni.
Ghislaine oli rakastunut Jeffreyhin.
Hän oli täysin Jeffreyn lumoissa.
Minusta tuntui, että Ghislaine olisi tehnyt mitä tahansa Jeffreyn hyväksi.
Minusta oli aina outoa, etteivät he menneet naimisiin.
Minusta se oli kummallista. "Mitä heidän suhteessaan tapahtuu?"
Mutta Ghislainella oli eräänlainen hybridirooli -
sosiaalisena järjestelijänä ja sihteerinä.
Vaikutti siltä, että he olivat seurustelleet,
mutta joskus 90-luvun lopulla he lopettivat -
ja olivat nyt parhaita ystäviä.
Vaikutti siltä, että Ghislaine toimi vaimon roolissa -
jatkamatta intiimiä suhdetta Jeffreyn kanssa.
Hän oli kai liian vanha Jeffrey Epsteinille.
Tämä piti paljon nuoremmista tytöistä.
Mutta heidän välillään oli side,
ja Ghislaine tarvitsi rahaa.
Hän ei tuntenut oloaan turvalliseksi ilman Epsteinin rahoja.
Tuntui, että hän oli jumissa siinä kuviossa.
Se oli hinta, jonka hän joutui maksamaan. Hän oli käytännössä bordellinpitäjä.
Ghislaine ei vain groomannut tyttöjä.
Moni uhri oli hädin tuskin naimaikäinen, mutta laillisesti aikuinen,
joten he eivät voi todistaa tässä oikeudenkäynnissä.
Yli 21-vuotias uhri pitää itseään vastuullisena siitä.
He syyttävät itseään.
Näillä naisilla on usein vaikeuksia hakea apua -
tai puhua tapahtuneesta.
Puhun siitä ensimmäistä kertaa. Halusin kertoa tarinani,
mutta en ole valmis paljastamaan itseäni.
Olen käynyt terapiassa -
ja haluan ihmisten tietävän, että siitä on hyvä puhua.
Olin parikymppisenä lisensoitu hieroja.
Silloin minä tapasin Jeffreyn ja Ghislainen.
Ghislaine pyysi minua tekemään asioita, kun hieroin Jeffreytä.
Sanoin, että se teki oloni epämukavaksi.
Hän kysyi: "Miksi? Sehän on vain osa kehoa.
Tätä mies tarvitsee saadakseen täydellisen hierontaan."
Minusta tuntui, etten voinut kieltäytyä,
koska minua käytettiin hyväksi nuorena.
Kun hyväksikäyttö alkoi, tein juuri samoin kuin pikkutyttönä.
Irtaannuin tilanteesta, muutuin turraksi -
ja vain tein sen.
Kun on tullut hyväksikäytetyksi nuorena,
ei silloin ole kykyä sanoa "ei".
Ajoittain altistuin jollekulle muulle kuin Jeffreylle.
Jotkut olivat suurten tunnettujen yhtiöiden -
toimitusjohtajia ja perustajia. Jotkut olivat poliitikkoja.
Odotuksena oli, että teen samaa, mitä tein Jeffreylle.
Ghislaine sai siitä nautintoa. Hän voimaannutti itseään niin.
Ja hän tiesi tekevänsä -
nämä voimakkaat miehet onnellisiksi.
Hän sai niin hyväksyntää.
Minusta tuntui, että Ghislaine oli jopa pahempi kuin Jeffrey.
Kerran, kun sain Jeffreyn hieronnan päätökseen,
Ghislaine tuli odottamatta sisään.
Hän antoi 200 dollaria -
ja alkoi riisua vaatteitani.
Sitten hän alkoi tekemään asioita,
joiden en halunnut tapahtuvan.
Ja…
Olin ihan tunnoton. Olin täysin sanaton.
Siksi…
Siksi, kun kaikki tämä paljastui,
minä muistan, ettei kyse ollut niinkään Jeffreystä vaan Ghislainesta,
koska hän ohjasi ja johti sitä kaikkea.
Juttelin itselleni pääni sisällä koko sen ajan -
pidätellen kyyneleitäni.
Se koko juttu on syvältä.
Naispuoliset hyväksikäyttäjät tekevät noin viisi prosenttia seksirikoksista.
Se on pieni luku.
Ghislaine Maxwell ei sovi naispuolisen hyväksikäyttäjän muottiin.
Luokka voi verhota todellisuuden.
Joku Ghislainen näköinen hyvin pukeutunut ja kauniisti huoliteltu -
antaa useammalle uhrille tilaisuuden rentoutua ja olla luottavainen.
Tämä on hyvä. Se on valmis.
Antamansa vaikutelman vuoksi Ghislainen oli siis hyvin helppo -
käyttää uhreja hyväkseen ja groomata heidät niin helposti.
Hoitamieni selviytyjien ja kaiken lukemani perusteella -
Ghislainella on psykopaatin piirteitä,
kuten kyvyttömyys ylläpitää terveitä suhteita,
manipulointi, petollisuus, kiusaaminen.
Hänellä on myös narsistin piirteitä, kuten oikeutuksen tunne -
ja halu saada valtaa hinnalla millä hyvänsä.
Tuomari on evännyt Ghislaine Maxwellin takuut -
koska hän on pakoriski.
Tuomari totesi äskettäin,
että Maxwellilla on yhä kansainvälisiä yhteyksiä,
rahaa ja kokemusta piilottelusta.
Ghislainen takuut on evätty -
kuusi kertaa tähän mennessä.
Se johtuu monesta asiasta.
Häntä syytetään rikoksista alaikäisiä kohtaan.
Sellaisista syytteistä on paljon vaikeampi saada takuita.
Yleisön silmissä Ghislaine on hirviö.
Niinpä Ghislainen perhe tarvitsi keinon pehmentää sitä mielikuvaa.
He loivat nettisivun nimeltä Realghislaine.com.
Kuvittele itsesi pidätetyksi ja vangituksi eristysselliin -
ilman takuita yhdeksäksi kuukaudeksi. Olitpa syytteistä mitä mieltä tahansa,
hänellä on oikeus -
oikeudenmukaiseen oikeudenkäyntiin ja syyttömyysolettamaan.
En sisaruksieni kanssa lopeta taistelua Ghislainen puolesta koskaan.
Nyt tuli uusi käänne. Olet ehkä nähnyt tämän jo.
Maxwellin asianajajat pyytävät kaikki kansiomme.
Moniin tietoihin heillä ei ole oikeutta. -Näyttää laajalta.
He haluavat kaikki tietomme kaikista tapauksen asiakkaistamme.
Se sisältää henkilöitä, joita ei koskaan julkistettu.
Heillä ei ole oikeutta tutkia tietojamme -
ja nähdä, miten he voivat nolata asiakkaitamme.
Se on kalasteluyritys. He eivät tiedä, mitä meillä on.
He ajattelevat löytävänsä jotain, mitä voivat käyttää.
Jossain määrin se osoittaa oikeudelle, miten epätoivoisia he ovat.
Toivon, että Maxwell joutuu teoistaan vastuuseen ja vankilaan.
Mutta tiedämme, että hän on vältellyt oikeutta.
Annie kertoi ensimmäisen kerran Epsteinista ja Maxwellista vuonna 2004.
Epstein ja Maxwell ovat siis olleet iso osa elämäämme vuosia.
Olemme olleet naimisissa 14 vuotta.
Tapasimme 18 vuotta sitten Alaskan Bethelissä,
jossa hän oli lapsiasiamies.
Kesti vuosia päästä pisteeseen, jossa ymmärrän,
miten parhaiten tuen Annieta.
Olen hermostunut.
Kun se lähestyy, olen hieman hermostuneempi.
Puhuin Sigridin kanssa -
ja luulen, että keskustelemme pian syyttäjien kanssa.
On vaikea olla tuntematta paineita,
koska tiedän, että moni haluaa nähdä oikeuden toteutuvan.
Ovatko he antaneet palautetta tai neuvoja oikeudessa todistamisesta?
Enimmäkseen vain, että pitää puhua hitaasti.
Niin. Se käy järkeen.
Ja että kysymykset on kuunneltava tarkkaan, koska…
Etenkin ristikuulustelussa.
He yrittävät hämmentää tai kysyä asioita, jotka voivat sekoittaa.
Haluan tehdä niin hyvää työtä kuin voin kertomalla tarinani selkeästi,
jotta valamiehistö ymmärtää -
tämän saalistuskäytöksen ja että hänet laitetaan vastuuseen.
Hyvin se menee.
Jeffrey Epsteinillä oli tarkka järjestelmä nuorten tyttöjen hyväksikäyttöön.
Ghislaine Maxwell oli kehittänyt sen järjestelmän.
Ja tietyn Floridassa ollessaan -
Ghislaine sai esiteltyä Jeffrey Epsteinin nuorille naisille,
joita Jeffrey Epstein sitten alkoi käyttää hyväksi.
Niin se pyramidi sai alkunsa.
Niiden tyttöjen käskettiin hankkia lisää tyttöjä.
Niin siitä alkoi kasvaa seksikauppaoperaatio.
Palm Beachin paikallispoliisi sai tietää 2000-luvun alussa Jeffrey Epsteinistä.
Siellä oli epäilyttävää toimintaa. Nuoria tyttöjä kuskattiin takseilla -
West Palm Beachiltä sillan yli varakkaalle Palm Beachille.
Hän oli luonut seksikauppapyramidipelin -
paikalliseen lukioon. Tieto siitä alkoi levitä.
Palm Beachissä asuva Newyorkilaismiljardööri -
on skandaalin keskellä. Häntä syytetään seksin ostamisesta.
Runsas 22 sivun valaehtoinen lausunto -
kuvailee tarkasti miljardööri Jeffrey Epsteinin -
ja useiden alaikäisten tyttöjen välistä seksiä -
hänen seitsemän miljoonan dollarin Palm Beachin kodissaan.
Kun Epstein pidätettiin ensi kertaa, on vaikea tietää,
miksi Maxwellia ei pidätetty samalla.
Yksi etsivistä, jonka pyysin todistajaksi,
kertoi yrittäneensä -
haastatella Ghislaine Maxwellia,
muttei saanut vastakaikua.
Hänen nimensä on lueteltu poliisin aineistossa.
Hänellä on pankkitilejä Floridassa.
Hänet mainitaan viestilehtiössä,
josta selviää, että hän oli siellä, vaikka väitti muuta.
Siksi tutkijat halusivat puhua hänelle. Toinen tarina on se, miten hän vältti sen.
Epstein itse selvisi pienellä näpäytyksellä.
Hän vietti vain vuoden vankilassa.
Se oli yksi pahimmista näkemistäni oikeusmurhista.
Salainen syytesopimus esti Epsteinin ja hänen salaliittolaisensa -
syytteet liittovaltion seksirikoksista Floridan eteläisessä piirissä.
Se on se vallan ja etuoikeuden tarina, jota olemme saaneet todistaa.
Että voimakkaat ja etuoikeutetut pystyivät välttämään vastuun.
Jeffrey Epstein halusi suojella eniten Ghislaine Maxwellia.
Hän varmasti tiesi, että jos Ghislaine kääntyisi häntä vastaan,
olisi hän mennyttä. Ghislaine lakkasi käymästä Floridassa -
ja alkoi luoda merkittäviä puskureita itsensä ja Epsteinin välille.
Mutta tiedämme, että heidän suhteensa silti jatkui,
koska meillä on kuvia heistä vuosilta 2006 ja 2007.
Olin 22-vuotias, kun tapasin Ghislainen vuonna 2006.
Nämä kuvat otettiin aikana, jolloin Ghislaine sanojensa mukaan -
oli jättämässä Jeffreyn taakseen.
Kuvani osoittavat selvästi,
ettei se ollut totta. Ghislaine oli osa Jeffreyn elämää.
Ghislaine oli aina puhelimessa järjestelemässä asioita.
Tässä vaiheessa Ghislainen ei tarvinnut etsiä -
Jeffreylle uusia uhreja,
koska Ghislaine alkoi kouluttaa ja värvätä muita tyttöjä,
jotka kouluttivat ja värväsivät muita tyttöjä.
Olin yökerhossa, kun ikäiseni tyttö otti minut kohteekseen.
Pari päivää myöhemmin uusi ystäväni kutsui minut -
ja toisen tyttöporukan mukaansa Neitsytsaarille.
Saaren omisti Jeffrey Epstein.
Muistan, kun Ghislaine nousi helikopterista.
Sanoin hänelle: "Hei, olen Sarah."
Hän katsoi minua ylös ja alas kuin olisin näkymätön.
Kuin minua ei olisi olemassakaan.
Olin ollut saarella pari päivää.
Istuin terassilla,
kun Ghislaine marssi paikalle, tarttui käteeni -
ja pakotti minut Jeffreyn huoneeseen, missä minut raiskattiin.
Hän tiesi, mitä minulle tapahtuisi.
Hän on yhtä syyllinen kuin Jeffrey, ellei enemmänkin.
Todella montaa nuorta tyttöä hyväksikäytettiin niinä vuosina.
He luulivat olevansa lain yläpuolella.
He olivat selviytyneet siitä niin kauan -
toteuttaen seksikauppaansa kaikkien nähden.
Mutta Ghislaine Maxwellin elämä muuttui dramaattisesti vuonna 2011,
kun alaikäinen uhri nimeltä Virginia Roberts -
päätti tulla julkisuuteen ja nimesi Ghislaine Maxwellin Epsteinin kumppaniksi.
Vuonna 2000 Ghislaine Maxwell värväsi -
päämieheni Virginia Giuffren Trumpin Mar-a-Lagoon -
ja toi hänet Epsteinille seksuaalista hyväksikäyttöä varten.
Vuonna 2001 -
Ghislaine Maxwell ja Jeffrey Epstein lennättivät Virginian Lontooseen,
jossa tämä esiteltiin Ghislaine Maxwellin ystävälle,
Prinssi Andrew'lle.
Aloitan skandaalista, joka on saanut kuninkaalliset sekasortoon.
Prinssi Andrew'n väitetään harrastaneen seksiä alaikäisen tytön kanssa.
On yksi laajasti levinnyt valokuva, joka otettiin Virginiasta ja Andrew'sta.
Hän on prinssi Andrew'n vieressä, ja Ghislaine Maxwell on taustalla.
Silloin huomio siirtyi myös Ghislaine Maxwelliin.
Voinko kysyä uusista syytöksistä? -Hyvää uutta vuotta.
Ne ovat hyvin vakavia ja koskevat brittikuninkaallisiakin.
Etkö kommentoi mitään? -Olen antanut lausunnon. Kiitos.
Tunnetko Virginian? Voitko edes sanoa, onko hän ollut luonasi?
Ghislainen maine oli tuhoutunut.
Hän oli murtunut nainen -
ja näytti yrittävän epätoivoisesti korjata mainettaan.
Hän kutsui minut Upper East Siden kaupunkiasuntoonsa.
Hän puhui kiihkeästi ja intohimoisesti maailman merien pelastamisesta.
MEREN TOIVO. MEREN MUUTOS. MEREN TULEVAISUUS.
Meri, syvämeri ja siellä elävät eläimet ovat intohimoni.
Meri on elintärkeä Maan elämälle,
mutta sen tärkeydestä huolimatta tiedämme siitä hyvin vähän.
Vuonna 2012 perustin TerraMar-projektin.
Tämä oli uusi aihe Ghislainelle. TerraMar oli hänen suuri hankkeensa.
Hän teki sitä planeetan ja ihmiskunnan hyväksi.
Hän kuului yhä seurapiireihin, hänellä oli hyväntekeväisyysjärjestönsä -
ja hän puhui paneeleissa meren pelastamisesta.
Hän näytti korjaavan imagoaan.
Teidän ylhäisyytenne, presidentit, lordit ja hyvä yleisö.
Haluan kiittää teitä. On kunnia olla täällä.
TerraMar yhdisti hänet itseään suurempaan asiaan.
Se tuntui paljon kunniallisemmalta kuin Jeffrey Epsteinin eksänä oleminen.
KIAWAH-SAARI, ETELÄ-CAROLINA
Tapasin Ghislaine Maxwellin konferenssissa.
Se pidettiin Kiawah-saarella Charlestonin lähellä Etelä-Carolinassa…
MEDIATUOTTAJA
…helmikuussa 2014.
Hän oli tyylikäs, hyvin huoliteltu ja erittäin itsevarma.
Hän kertoi kaiken TerraMarista.
Kaikki, mitä hän sanoi, kuulosti minusta vakuuttavalta.
Olen mediatuottaja ja markkinoinnin ammattilainen.
Ghislaine sanoi: "Tarvitsemme promovideon, jotta väki allekirjoittaisi vetoomuksen."
Sanoin: "Kuvataan jotain, kun olen täällä."
Kun olimme keksineet idean promovideoon, lähdimme drinkille.
Menimme hotellin baariin.
Silloin tilanne muuttui oudoksi.
Sanoin: "Mitä puet huomiseksi, kun kuvaamme sinua rannalla?"
"Laitan TerraMar-t-paitani,
jossa lukee 'Rakastan merta.'" "Täydellistä."
Sitten hän sanoi: "Sinun pitäisi nähdä minut nahka-asussani aseideni kera."
Tuijotin häntä tyhmänä miettien, mistä hän puhuu.
Hänestä huokui hyvin voimakas seksuaalinen energia.
Hän kääntyi puoleeni ja kysyi: "Tiedätkö Lara Croftin Tomb Raiderista?
Olen hänen tosiversionsa." Sitten hän katsoi minua oudosti.
Olin ällistynyt.
Siinä oli jotain vähän karmivaa. Kaikki ei ollut kohdallaan.
Tapasimme aulassa seuraavana aamuna. Hänellä oli korkokengät.
Niissä oli piikkikorot.
En tiedä, mitä hän ajatteli meidän kuvaavan rannalla -
tai mitä se olisi, mutta hän päätyi kävelemään edestakaisin piikkikoroissaan.
Yritin pitää mielessä vision: "Näytä rakkautesi merta kohtaan."
Näytä rakkautesi. Allekirjoita vetoomus. Kiitos.
Uudestaanko? -Kuvataan kolme.
Selvä. -Kolmen sääntö.
Näytä rakkautesi. Allekirjoita vetoomus. Kiitos.
Siitä tuli aika absurdi.
Se oli melkein kuin mallikuvaus.
Ironista, että hän yritti keksiä itsensä uudelleen meren kautta ollen vain sama…
Sama ihminen.
Kukaan meistä ei voi paeta itseään. Kukaan meistä ei voi paeta menneisyyttään.
Kukaan meistä ei voi paeta tekojaan.
1. OIKEUDENKÄYNTIPÄIVÄ
Seksikauppias Jeffrey Epsteinin uhrit saavat viimein oikeutta.
Kuusi viikkoa kestävän oikeudenkäynnin avauspuheenvuorot alkavat tänään.
Se on yksi odotetuimmista rikosoikeudenkäynneistä vuosiin.
Huomenta.
GHISLAINE MAXWELLIN ASIANAJAJA
Tästä tulee hieno päivä!
Ihmiset ansaitsevat tietää.
Ansaitsemme rehellisen, reilun ja kattavan uutisoinnin -
vuosisadan oikeudenkäynnistä.
Tämä tapaus saa kansainvälistä huomiota.
Ihmiset ympäri maailman katsovat.
Tuskin nukuin yhtään viime yönä. Heräsin joka tunti.
Minulle oli tärkeää olla täällä -
osoittaakseni solidaarisuutta todistaville selviytyjille.
He ovat tosi rohkeita -
ja pysyvät perääntymättä totuudessaan.
Jos hänet tuomitaan kaikista kuudesta syytteestä,
hän todennäköisesti kuolee amerikkalaisessa vankilassa.
Panokset ovat siis kovat Ghislaine Maxwellille.
Tähän pisteeseen pääsy on kestänyt todella pitkään.
Syytteet vaikuttavat tosi musertavilta.
Hyvät naiset ja herrat ja valamiehistön jäsenet.
Oikeudenkäynnin aikana -
tulette kuulemaan, että syytetty ja Epstein -
houkuttelivat uhrinsa paremman tulevaisuuden toivolla -
käyttääkseen heitä seksuaalisesti hyväkseen -
muuttaen näin uhrien elämän ikiajoiksi.
Hän tiesi tarkalleen, mitä teki. Hän oli vaarallinen.
Hän altisti nuoria tyttöjä saalistajan ahdisteltavaksi.
Siitä lähtien, kun Eeva kiusoitteli Aatamia omenalla,
naisia on syytetty miesten huonosta käytöksestä.
Ghislaine Maxwellia syytetään Jeffrey Epsteinin teoista,
mutta hän ei ole Jeffrey Epstein. Hän ei ole kuin Jeffrey Epstein.
Avauspuheenvuorossa -
puolustusasianajajat käyttivät Raamatun viittauksia -
puhuen Aatamista ja Eevasta -
yrittäen tehdä Ghislainesta syntipukin, koska hän on nainen.
Naiskortin käyttäminen Ghislainen kohdalla oli todella loukkaavaa kuulla.
Se oli isku vyön alle.
Ghislaine Maxwellia syyttävä Jane alkoi todistaa tänään.
Jane valittiin yhdeksi todistajaksi monesta syystä.
Hän oli poikkeuksellisen nuori, kun Ghislaine Maxwell värväsi hänet.
Ghislaine myös hyväksikäytti häntä, ei vain groomannut.
Janen ensimmäinen kerta Epsteinin kanssa tapahtui Palm Beachissä -
vuonna 1994, kun hän oli vain 14.
Hänen tarinansa oli rankka,
koska siihen sisältyi useita rikoksia vuosien mittaan muidenkin -
kuin Ghislaine Maxwellin toimesta.
Puolustus hyökkäsi armottomasti, koska hän on taustaltaan näyttelijä.
Sitä yritettiin käyttää häntä vastaan.
Pystytkö itkemään käskystä?
En aina.
Se ei oikein toimi niin.
Näytteletkö täällä tänään? -En.
Puolustuksen strategia on muisti, manipulointi ja raha.
He yrittävät sanoa, että todistajat yrittävät manipuloida -
ja hakevat rahaa. Ja he painostivat esiin yksityiskohtia.
Kun Jeffrey Epstein kuoli, perustettiin uhrien korvausohjelma.
Todistuksen aikana paljastettiin ensimmäistä kertaa julkisesti,
että osa ohjelman korvauksista uhreille -
oli miljoonia dollareita.
Paljonko rahasto antoi sinulle?
Viisi miljoonaa.
Puolustus sai minut vihaiseksi.
He tuntuivat häpäisevän uhreja.
Minusta elämme aikakaudella,
jossa uhrin häpäiseminen ja syyttäminen on lopetettava.
Oikeudenkäynti kulki todella yllättävästi,
koska aamulla menin oikeussaliin melko vakuuttuneena,
että hänet lukitaan pois pitkäksi aikaa.
Mutta puolustuksen alkaessa minun on sanottava, että olin yllättynyt.
Yritän kuvitella, miten valamiehistö reagoi -
kuullessaan ne valtavat summat.
Ghislaine Maxwellista tuntuu varmasti todella hyvältä.
Siirtykäähän pois tieltä.
Olen iloinen, että osallistuin tänään oikeusistuntoon -
yhdessä Isabelin kanssa siskomme Ghislainen tueksi.
Henkilökohtaisesti oli valtava helpotus olla hänen lähellään,
nähdä hänet ilmielävänä ja jopa puhua hänelle.
Se oli ensimmäinen kerta, kun olen puhunut hänelle -
yli 500 päivään hänen tutkintavankeutensa alkamisen jälkeen.
Miten Ghislaine pärjää, Kevin? -Mitä hän sanoi sinulle?
Ymmärrän, miksi hänen veljensä eivät tunnista jotain pahaa tapahtuneen.
Miten sen voisi tunnistaa?
Omiaan on suojeltava, etenkin omaa perhettään.
Kyse ei ole ihmisten pahojen tekojen puolustelusta vaan siitä,
että yrittää ymmärtää, miksi niin tapahtui.
Olipa kerran joulu isossa talossa kukkulalla,
jossa asui mies, vaimo ja heidän kahdeksan lastaan.
Kun joulupukki kävi viime vuonna, olin nukkumassa, ja hän laittoi…
Vein isäni sukan hänen makuuhuoneestaan -
ja ripustin sen sänkyyni.
Sitten joulupukki laittoi leluja isäni sukkaan.
Tärkeä osa Robert Maxwellin imagoa oli se, että hänellä oli täydellinen perhe.
Kukaan ei tiennyt, että oikeasti perhe oli hyvin ongelmainen.
Hänen vaimonsa Betty kertoi,
että lasten piti seisoa ruokapöydässä -
ja kertoa isälleen, mitä he olivat tehneet vuoden aikana -
ja mitä he halusivat saavuttaa.
Jos hän ei pitänyt jostakin, mitä joku oli sanonut,
hän piiskasi tämän vyöllä.
Kun hän oli hakannut heitä vyöllä oikein urakalla,
heidän piti kirjoittaa anteeksipyyntökirje isälleen.
Muistan hyvin. Tapasin Ghislainen ensi kertaa syyskuussa 1984.
Hän oli silloin noin 22-vuotias.
Se tapahtui sunnuntailounaalla Headington Hill Hallissa -
Robertin kutsumien liiketoimintajohtajien edessä.
Maxwell toimi puheenjohtajana -
kuin Rooman keisari tai Henrik kahdeksas.
Ghislaine itki polvillaan hänen polveaan vasten -
hyvin voimakkaasti ja dramaattisesti. Räkääkin tuli.
Tyttö itki silmät päästään -
yrittäen suostutella isäänsä johonkin.
Isä ei välittänyt siitä.
Se jatkui kaikkien hämmennykseksi,
mutta kaikki jättivät huomiotta sen omituisen näyn.
Ghislainen kiintymys isäänsä oli kai ehdotonta,
ja hänen halunsa miellyttää isäänsä oli kaiketi suuri eteenpäin vievä voima.
Ehkä hän omistautui Epsteinille samalla tavoin kuin isälleen.
6. OIKEUDENKÄYNTIPÄIVÄ
Nyt alkaa Maxwellin oikeudenkäynnin toinen viikko.
Tänään toinen nainen todistaa -
vuosikymmeniä kestäneestä suhteestaan Maxwelliin ja Epsteiniin.
Asiakkaani Kate on suojattu, ja hän saa todistaa salanimellä.
Jeffrey Epstein hyväksikäytti Katea ensi kerran, kun tämä oli 17.
Katea hyväksikäytettiin monta vuotta.
Kate oli teini, toiveikas brittimalli,
lahjakas muusikko, loistava ihminen kaiken kaikkiaan.
Hänet hyväksyttiin Oxfordiin. Ghislaine oli käynyt Oxfordin.
Ghislaine oli siis monella tapaa kaikkea, mitä Kate halusi olla.
Ensimmäisiä asioita, joita Ghislaine kertoi,
oli se, että hänen poikaystävänsä oli voimakas filantrooppi,
joka voisi auttaa Katea saamaan jalansijaa millä tahansa alalla.
Alun perin harmiton esittely Jeffrey Epsteinille -
vei Katen pirun perään hyväksikäytettäväksi lyhyessä ajassa -
ilman realistista keinoa päästä siitä ulos.
Harrastiko Epstein seksiä kanssasi hieronnan aikana?
Kyllä.
Minne menit sen jälkeen?
Lähdin huoneesta ja aloin kävellä portaita alas.
Kenet, jos ketään, näit? -Näin Ghislaine Maxwellin.
Mitä, jos mitään, Maxwell sanoi?
Hän kysyi: "Miten meni? Oliko hauskaa? Onko se hyvää?"
Hän vaikutti innostuneelta ja iloiselta. Hän kiitti taas.
Strategiani Katen valmisteluun oli melko yksinkertainen: "Kerro totuus -
äläkä murehdi muusta, millä Maxwell yrittää -
mustamaalata sinua. Se ei toimi."
Olet todistanut, että käytit huumeita noin kymmenen vuotta, eikö niin?
Kyllä.
Voidaanko sanoa, että huumeiden käyttö kymmenen vuoden aikana -
on vaikuttanut muistiisi?
Se ei ole vaikuttanut muistoihini, jotka minulla on aina ollut.
YHDYSVALTAIN OIKEUSTALO
Olen ylpeä Katesta -
ja monista muista asiakkaista, uhreista ja selviytyjistä,
jotka olivat valmiita tulemaan julkisuuteen.
Hän oli sitä, mitä on aina ollut, eli rehellinen ihminen.
Uskon, että merkittävin panos, jonka Kate antoi oikeudenkäyntiin,
oli sen selittäminen, miten nimenomaan Ghislaine aloitti -
groomausprosessin tavalla,
joka helpotti Jeffrey Epsteinin kykyä hyväksikäyttää pikkutyttöjä.
Valamiehistö ymmärsi jotain ja mietti:
"Hetkinen. Nyt tajuan, miten tämä tapahtui."
He saivat vihdoin Ghislainen kiinni, ja sitä en uskonut koskaan näkeväni.
Herään joka aamu neljältä ehtiäkseni oikeudenkäyntiin.
Kuljen kahden tunnin matkan Philadelphiasta New Yorkiin.
Käytän joka päivä Gucci-kenkiä, jotka Jeffrey ja Ghislaine antoivat.
Minusta on symbolisesti tärkeää,
että kuljen tämän päivittäisen matkan näissä kengissä.
Nämä ovat lahjoja, jotka Ghislaine ja Jeffrey antoivat -
sen kolmen vuoden aikana, jonka olimme tekemisissä.
Tämä on mekko, jota käytin heidän uudenvuodenjuhlissaan.
Ghislaine valitsi sen minulle.
Tajuan, että jotkut eivät ehkä ymmärrä, miksi säilytin näitä niin monta vuotta,
mutta se todistaa kokemukseni oikeaksi.
Ne tavarat auttoivat ymmärtämään, mitä minulle tapahtui,
ja ne olivat olennainen osa parantumistani.
On fyysisesti uuvuttavaa matkustaa tuntikausia oikeudenkäyntiin.
Mutta mikään ei estä minua menemästä sinne joka päivä.
Tänään kuullaan uusia todistuksia Maxwellin oikeudenkäynnissä.
Kolmas syyttäjä, jonka nimi on Carolyn, astuu todistajanaitioon.
Carolyn oli 14-vuotias, kun Maxwell väitetysti altisti hänet -
Epsteinin vuosia kestäneelle hyväksikäytölle.
Mikä on viimeinen käymäsi luokka ennen kuin keskeytit yläkoulun?
Seitsemäs.
Miksi?
Koska äitini oli alkoholisti ja huumeriippuvainen.
Kun olit 14–16-vuotias, miten tienasit rahaa?
Kävin herra Epsteinin luona ja sain rahaa niin.
Olipa kyse asunnosta, autosta tai puhelimesta,
he heiluttivat sitä porkkanaa uhriensa edessä -
pitääkseen nämä löysässä hirressä -
ja saadakseen heidät antautumaan seksuaaliseen hyväksikäyttöön.
Millaisia keskusteluja kävit Maxwellin kanssa -
rintaliiviesi ja lantiosi koosta?
Olin yläkerrassa kokoamassa hierontapöytää.
Hän tuli sisään ja tunnusteli tissejäni,
lantiotani ja pakaroitani ja sanoi,
että minulla on hyvä vartalo Epsteinille ja hänen ystävilleen.
Carolynin tunteet nousivat pintaan useasti hänen kertoessaan hyväksikäytöstä.
Hän kävi Epsteinin Palm Beachin kartanossa yli sata kertaa.
Carolynin mukaan se toi hänelle edelleen jatkuvia -
mielenterveys- ja addiktio-ongelmia.
Carolynin tarina oli erityisen vaikea kuulla,
mutta hän loi yhteyden valamiehistöön. Hän oli voimakas todistaja -
eikä hän perääntynyt edes puolustuksen haastamana.
Puolustuksen strategia on yrittää nakertaa uhrin uskottavuutta,
mutta se tulee kostautumaan heille.
10. OIKEUDENKÄYNTIPÄIVÄ
Tänä aamuna odotamme kuulevamme -
ehkä voimakkaimman ja vakuuttavimman todistuksen.
Hän on amerikkalainen Annie Farmer,
joka väittää, että Jeffrey Epstein ja Ghislaine Maxwell käyttivät häntä -
seksuaalisesti hyväksi Epsteinin tilalla New Mexicossa.
Olin oikeustalon ulkopuolella mieheni ja asianajajani Sigridin kanssa.
Sydämeni hakkasi.
Kun ovi aukesi, yksi FBI-agenteista näytti tietä,
ja kävelin oikeussaliin.
Halusin katsoa Maxwellia kertoakseni,
etten pelkää ja että olen siellä syystä.
Aloin siis kävellä pöydän ohi, jossa hän istui.
Katsoin hänen suuntaansa.
Hän näytti siltä, että yritti pitää itsensä kiireisenä -
katsomalla muistiinpanojaan, eikä hän halunnut katsoa minuun.
Todistajanaitiossa oloni oli hyvin hermostunut.
Olin fysiologisesti hyvin hermostunut.
Jalkani hikoilivat solkenaan ja käteni tärisivät.
Katsoin Sigridiä, ja hän laittoi kätensä sydämelleen.
Tiesin, että hän oli tukenani.
Annie piti päiväkirjaa ajalta, jolloin Maxwell ja Epstein -
hyväksikäyttivät häntä.
Siitä tuli todiste tähän oikeudenkäyntiin.
Maxwellin asianajajat pyysivät minua lukemaan päiväkirjaani etenkin siitä,
missä pohdin, miten tulkita Epsteinin käytöstä.
"Yhtenä iltana menimme leffaan Jeffreyn kanssa.
Se oli outoa vähän vaikeasti selitettävällä tavalla.
Istuimme vierekkäin, ja hän ojensi kätensä.
Sitten hän hyväili kättäni ja kenkääni.
En pitänyt sitä isona juttuna.
Se suututti minut, koska hän on muuten mahtava.
Hän maksaa kesäohjelmani ja auttaa collegen suhteen."
16-vuotiaana yritin etsiä tekosyitä,
koska mieleeni ei mahtunut, että hän oli niin antelias ja mukava,
mutta teki sitten oloni epämukavaksi ja ylitti rajani.
Puolustuksen strategia on käyttää niitä vivahteita,
miten hän puhui päiväkirjassaan vähätellen tapahtunutta.
Puolustus sanoi: "Eihän se niin hirveää ollut."
Sitten osana ristikuulustelua -
he toivat ruskean paperipussin, jossa oli cowboy-saappaat,
Maxwellin ja Epsteinin minulle vuonna 1996 New Mexicosta ostamat saappaat.
Puolustus pyysi näyttämään ne heille. Aloin tajuta, että he vihjailivat,
että koska ne olivat kuluneet,
se ei ollutkaan minulle kovin kamala muisto.
Olin käyttänyt niitä käsitelläkseni sen osan historiastani -
sen pakoilun sijaan -
tai kokien stressiä aina, kun ne osuvat kaapista silmään.
Minusta vastenmielisintä oli se, miten hänen asianajajansa -
yrittivät vähätellä kokemustani.
Hänen puolustusasianajajansa kysyivät minulta siitä,
kun Maxwell antoi minulle hieronnan ja kosketteli rintojani.
He yrittivät haastaa sen kielen, jota käytin kuvailemaan sen tilanteen.
He halusivat hänen myöntävän, että kyse oli rintojen ulkosyrjästä.
Mutta tässä on kyse 16-vuotiaasta lapsesta,
jonka rintoja aikuinen nainen hinkkasi -
riippumatta siitä, mistä osasta rintaa.
Minua raivostuttaa, kun joku vertaa niitä -
ja yrittää hämmentää sitä, mitä seksuaalinen hyväksikäyttö on.
Minusta oli voimakas hetki nähdä hänet kertomassa oman totuutensa asiasta.
Pääsin hädin tuskin salista pois ennen kuin aloin itkeä.
Kesti vähän aikaa rauhoittua.
Mieheni sanoi, että selvisin hienosti ja että se on ohi.
Se oli tosi…
Se oli valtava helpotus.
TUOMION HARKINTA ALKAA 20. JOULUKUUTA 2021
Valamiehistä ei koskaan tiedä,
mutta heillä on nyt kaikki todisteet. Toivottavasti he tekevät oikein.
Mitä tapahtuukin, en usko, että kukaan olisi voinut tehdä enempää.
Olemme tosi ylpeitä heistä.
Olen samaa mieltä.
Tapaus on nyt valamiehistön käsissä. Tuomio on mahdollinen ennen joulupäivää,
joka on Ghislaine Maxwellin 60-vuotispäivä.
Noin kello 10.30 valamiehistö pyysi muistilappuja ja valkotaulun.
He myös pyysivät sanan "viettelys" määritelmää.
Monet odottavat tuomiota kärsimättöminä.
Valamiehet todella harkitsevat asiaa. Maxwellina olisin iloinen siitä.
Toivoimme tietenkin nopeaa tuomiota,
mutta päivien kuluessa on huoli siitä, ettei valamiehistö pääse yksimielisyyteen.
5. HARKINTAPÄIVÄ
Olemme valmiina. Tuomio voi tulla tänään tai ei.
Kuka tietää?
29. JOULUKUUTA 2021 KLO 16.50
Olin kotona ja olin yrittänyt viedä huomioni muualle.
Päätimme äitini kanssa käydä kirpputorilla.
Puhelimeni oli äänettömällä.
Kun viimein vilkaisin sitä, mieheni oli soittanut,
ja olin saanut tekstiviestin toiselta kantajalta.
Tulin juuri oikeussalista kertomaan, miltä siellä näytti.
Ghislaine Maxwell istuu puolustuksen pöydän takana kuten tähänkin mennessä.
Hänellä on viininpunainen pusero.
Tuomari Alison Nathan istuutui paikalleen ja sanoi: "Minulla on tuomio."
Juoksin parkkipaikalle ja soitin miehelleni.
Hän oli tietokoneen ääressä ja luki minulle, kun tuomio tuli.
Ghislaine Maxwell on syyllinen viiteen kuudesta syytteestä -
mukaan lukien vakavin seksikauppasyyte.
Jo siitä hän voi saada 40 vuoden vankeusrangaistuksen.
Aloin itkeä parkkipaikalla ja hyppelin ylös ja alas.
Sigridkin soitti.
Tietenkin soitin Annielle ensi töikseni.
Meillä oli upea hetki.
Me molemmat itkimme yhdessä.
Se oli hyvin tunteellista.
Kevin, sanotko jotain? -Herra Maxwell!
Mikä on reaktiosi?
Tänä iltana Ghislaine Maxwell koki tappion.
Valamiehistö päätti, ettei hän ollut vain Epsteinin seksirikosten sivustakatsoja,
vaan että myös hän oli saalistaja.
Miten hän reagoi? Tunteellisestiko?
Ghislainen reaktio tuomioon oli vähän yllättävä.
Hän ei murtunut, itkenyt eikä sanonut mitään.
Näytti siltä, että hän vain joi vähän vettä ja istuutui.
Ghislaine jää historiaan harvinaisena naissaalistajana.
Se on epätavallista. Mikä hänen perintönsä on? Häpeällinen.
Maxwell tuomittiin alaikäisen seksikaupasta,
kuljettamisesta rikolliseen seksuaaliseen toimintaan -
ja kolmesta salaliitosta seksikauppaan.
Neiti Menninger!
Tehkää tietä.
Käynnistättekö valitusprosessin? Aiotteko valittaa tästä tuomiosta?
Uskomme vakaasti Ghislainen syyttömyyteen.
Olemme tietenkin pettyneitä tuomioon.
Olemme jo alkaneet työstää valitusta.
Olemme varmoja, että hänen maineensa puhdistuu.
Pysykää terveinä. Hyvää uutta vuotta. -Miten Ghislaine voi?
Ghislaine voi joutua vankeuteen jopa 65 vuodeksi -
niistä syytteistä, joista tuomio tuli.
Tämä on siis valtava tuomio selviytyjille.
Se osoittaa, että valamiehistö kuuli heidät,
uskoi heitä ja teki oikein tuomitsemalla Ghislaine Maxwellin.
Itkin hetken hallitsemattomasti.
En uskonut näkeväni sitä päivää,
jolloin hänet tuomitaan.
Hänen kaatamisensa on ollut yhteisponnistus.
Oikeuden saaminen vei vuosia.
Se on elämäni onnellisimpia päiviä.
Olen puhunut yli 50 asiakkaalleni tästä tuomiosta.
Ja yksi heistä sanoi sen parhaiten.
Hän sanoi: "Tuntuu siltä, että viimein meidät kuultiin."
Uutisia Buckinghamin palatsista.
Pian Maxwellin tuomion jälkeen -
häneen ja Jeffrey Epsteiniin liitetyn miehen alamäki jatkuu.
Britannian prinssi Andrew on päässyt sopimukseen -
syyttäjänsä kanssa seksuaalirikoksesta. Neiti Giuffre väittää Yorkin herttuan -
ahdistelleen tätä kolmesti, kun Giuffre oli 17-vuotias.
Media on puhunut tänään noin 12 miljoonaa punnan summasta.
Prinssi Andrew sopi Virginia Roberts Giuffren kanssa,
ja kuningatar riisti häneltä kuninkaallisen arvonimen.
Ennennäkemätön tilanne kuninkaalliselle perheelle.
Hän oli kuningattaren lempipoika.
Se on ollut hänen persoonansa koko hänen elämänsä ajan,
Hänen korkeutensa, Englannin prinssi.
Virginian oikeusjuttu on tärkeä juuri sen takia.
BUCKINGHAMIN PALATSI HYLKÄÄ OMANSA
Olin tosi ylpeä Virginiasta ja hänen taistelustaan -
saattaa prinssi Andrew vastuuseen.
En olisi voinut kuvitella, että hän onnistuisi siinä.
Minusta on todella tärkeää sanoa,
miten olen puolustanut itseäni ja muita naisia ja tyttöjä.
Kiitos, että tulit tänne. -Tietenkin.
Enää ei tarvitse pelätä Maxwellia -
tai Epsteiniä ja heidän mahtavia ystäviään.
Sanoinhan, että he pitivät ne saappaani. En tiedä, saanko niitä takaisin.
Niinpä haluaisin ostaa kivat saappaat itselleni.
Tämä kokemus on tehnyt minut tietoisemmaksi siitä,
että saalistajat ovat aika usein ihmisiä,
jotka ovat korkeassa ja arvostetussa asemassa -
tai joilla on jonkinlaista valtaa.
En tunnistanut sitä systeemiseksi ongelmaksi.
Katsoin nettisivuiltanne, että teillä on Annie-saapas.
On. -Saanko kokeilla?
Toki.
VETTÄ HYLKIVÄÄ MOKKANAHKAA
Tämä koko tarina kertoo siitä, miten raha ja valta voittavat oikeuden.
Nyt näemme jotain aivan erilaista.
Se osoittaa, että asemasta riippumatta vastuuseen lopulta joutuu.
Kaikki se aika, energia, vaivannäkö ja unettomat yöt olivat sen arvoisia.
Oikeusjärjestelmä toimi.
Hyvät saappaat.
Ne pitäisi nimetä Annie Farmereiksi.
Se on todellinen opetus ihmisille siitä,
että ympäröiviin tapahtumiin ja haavoittuvien suojeluun -
on kiinnitettävä huomiota.
Sain ne. Oletko valmis? -Olen. Entä itse?
Öitä. -Öitä. Nähdään. Moikka.
Uudet saappaani merkitsevät minulle uutta vaihetta elämässäni.
Epsteinin ja Maxwellin tapahtumien ympärillä oli paljon synkkyyttä.
Sen minä jätän taakseni. Toivon voivani tehdä enemmän -
jakaakseni oppejani ja saadakseni yhteyden muihin.
Tavallaan nämä saappaat tuntuvat sen uuden tulevaisuuden -
voimakkaalta symbolilta.
28. KESÄKUUTA 2022 GHISLAINE MAXWELL TUOMITTIIN 20 VUODEKSI VANKILAAN.
HÄN JA HÄNEN PERHEENSÄ KIELTÄYTYIVÄT OSALLISTUMASTA DOKUMENTIN TEKOON.
HÄNEN ASIANAJAJANSA OVAT VALITTANEET TUOMIOSTA.
Tekstitys: Antti Rinta-Loppi